നൂറുദിന പദ്ധതിയിലുള്പ്പെട്ട നാല് പദ്ധതികളുടെ ഉദ്ഘാടനം ഇന്ന് രണ്ടാം എല് ഡി എഫ് സര്ക്കാരിന്റെ നൂറുദിന പദ്ധതിയിലുള്പ്പെട്ട നാല് പദ്ധതികളുടെ ഉദ്ഘാടനം മുഖ്യമന്ത്രി പിണറായി വിജയന് വ്യാഴാച നിര്വഹിക്കും. 37.61 കോടി രൂപയുടെ പദ്ധതിയാണ് ഉദ്ഘാടനം ചെയ്യുന്നത്. വിവിധ മേഖലകളിലാണ് പദ്ധതികള് തയ്യാറാക്കി പൂര്ത്തീകരിച്ചിരിക്കുന്നത്. തിരുവനന്തപുരം മെഡി. കോളേജില് 2 ഐസിയു മെഡിക്കല് കോളേജ് ആശുപത്രിയിലെ 7, 8 വാര്ഡ് നവീകരിച്ചാണ് രണ്ട് പുതിയ ഐസിയു സജ്ജമാക്കിയത്. മൂന്നാം തരംഗം മുന്നില്ക്കണ്ട് 100 ഐസിയു കിടക്ക ഒരുക്കി. ഓരോ കിടക്കയിലും കേന്ദ്രീകൃത ഓക്സിജന് വിതരണ സംവിധാനമുള്ള സെന്ട്രല് സക്ഷനുണ്ട്. അടിയന്തരഘട്ടത്തില് വെന്റിലേറ്റര് ഘടിപ്പിക്കാം. ആദ്യഘട്ടത്തില് 17 വെന്റിലേറ്റര് സ്ഥാപിക്കും. പൈക സാമൂഹ്യാരോഗ്യകേന്ദ്രത്തിന്റെ കെട്ടിടം,കോന്നിയില് മരുന്നു പരിശോധനാ ലബോറട്ടറി, വനിതാ ശിശുവികസന വകുപ്പ് പൈലറ്റടിസ്ഥാനത്തില് നടപ്പാക്കിയ ആദ്യ 1000 ദിന പരിപാടി എല്ലാ ജില്ലയിലും വ്യാപിപ്പിക്കുന്നു. ഗര്ഭാവസ്ഥമുതല് കുട്ടിക്ക് രണ്ട് വയസ്സ് തികയുന്നതുവരെയുള്ള ആദ്യ 1000 ദിവസം അതീവ പ്രാധാന്യമുള്ള പരിചരണം ഉറപ്പാക്കുന്ന പദ്ധതിയുടെ എല്ലാ ജില്ലകളിലുമുള്ള പ്രവര്ത്തനത്തിന് തുടക്കം കുറിക്കുകയും ചെയ്യുന്നു. രണ്ടര കോടി രൂപയിലധികമാണ് ഇതിനായി മാറ്റി വെച്ചിരിക്കുന്നത്. കഴിഞ്ഞ ദിവസങ്ങളില് സ്കൂളുകള്, റോഡുകള്, വീടുകള്, മത്സ്യത്തൊഴിലാളികള്ക്ക് ഫ്ലാറ്റുകള് എന്നിവയും സര്ക്കാര് നാടിന് സമര്പ്പിച്ചിരുന്നു. Tags: 100 days project development featured news kerala govt ldf govt